text: B68 leygði eitt stórt trýst á NSÍ verjuna frá byrjan og skaptu B68 nógvar málkjansir í fyrra hálvleiki. Tó hevði Rói í málinum tvær meistarligar bjargingar í fyrra hálvleiki. B68 legði seg á odda tá umleið 15 minuttir vóru leiktir og var hetta eftir hornaspark. Bólturin bleiv skotin inn til nærmaru stong og har møtti Sebastian Lau Nielsen bóltinum fyrst og styrdi honum í málið. Hetta málið var meinlíkt 1-0 málinum ímóti Skála vikuna áðrenn. Sebastian er toppskorari í deildini.
text: #000004
text: B68 bleiv við, at skapa málmøguleikar og lá 2-0 máli líka, sum í luftini og fingu gyltan møguleika fyri tí, tá Stefan bleiv feldur í málteignum og dómarin var ivaleysur, tá hann dømdi straffi. Tíverri misnýtti, annars væl upplagdi Stefan brotsparki. Hann gjørdi tó skaðan góðan aftur við, at leggja B68 á odda 2-0 beint fyri hálvleik. hetta var eisini eftir hornaspark, har Dabo sendi bóltin inn fyri og við nærmara stólpa snittaði Sebastian bóltin og silgdi hann í millum vinir og fíggindar til Stefan rakti bóltin og skoraði sítt fyrsta mál í ár. Og var frøðin stór hjá B68 viðhaldsfólkunum. Reyði Pantarin vísti, at teir eru bestu áskoðarir í landinum.
text: #000005
text: Í seinna hálvleiki kom NSÍ til fleiri støður. Og var tann størsti kjansurin tá okkara Áki skallaði í móti egnum málið og Rói gjørdi eina meistarliga bjarging. Í móti dystar enda fekk NSÍ leikari beinleiðis reytt kort fyri eina heldur ov seina takling. B68 kom framm til nakrar støður og hevði Aleksandur tann besta møguleikan, men tíverri, so fór stútarin ikki í mál.
text: #000006
text: Komandi dystur, sum verður heima í móti HB. Verður leygardagin 02.04.2022
text: #000008